5.

Se introduc următoarele articole: „Articolul 18c (1) Prestatorii de servicii publici sau privați care își desfășoară activitatea în cadrul lanțului de aprovizionare internațional menționat la articolul 18a alineatul (1) și Transportatorii maritimi care stochează datele privind circulația și starea containerelor sau care au acces la astfel de date raportează Comisiei mesajele privind starea containerului («CSM»). [AM 24] (2) CSM necesare sunt raportate în oricare dintre următoarele situații pentru containerele care urmează să fie aduse pe vas pe teritoriul vamal al Uniunii dintr-o țară terță . (a) containere care urmează să fie introduse de către o navă pe teritoriul vamal al Uniunii venind dinspre o țară terță; [AM 25] (b) containere care părăsesc, la bordul unei nave, teritoriul vamal al Uniunii către o țară terță. [AM 26] (3) CSM necesare raportează evenimentele menționate la articolul 18f în măsura în care acestea sunt cunoscute de către prestatorul de servicii public sau privat care efectuează raportarea și care își desfășoară activitatea în cadrul lanțului de aprovizionare internațional și pentru care au fost generate sau colectate date în echipamentul electronic de urmărire a containerului . [AM 27] (4) Comisia instituie și gestionează un repertoriu de CSM raportate, intitulat («Repertoriul privind CSM»). Repertoriul privind CSM face parte din repertoriul menționat la articolul 18a și nu conține date cu caracter personal. [AM 28] Articolul 18d (1) În cazul în care un container, inclusiv containerele care nu vor fi descărcate în Uniune, urmează să fie introdus de către o navă pe teritoriul vamal al Uniunii venind dinspre o țară terță, prestatorii de servicii publici sau privați care fac obiectul obligației menționate la articolul 18c alineatul (1) raportează CSM pentru toate evenimentele care vor avea loc începând din momentul în care containerul a fost raportat ca fiind gol înainte de a fi introdus pe teritoriul vamal al Uniunii, până în momentul în care containerul este raportat din nou ca fiind gol. (2) În cazurile în care CSM specifice necesare pentru identificarea situațiilor în care containerul este gol nu sunt deloc disponibile în înregistrările electronice ale prestatorului, prestatorul trebuie să raporteze CSM referitoare la evenimentele care au loc cu cel puțin trei luni înainte de sosirea fizică pe teritoriul vamal al Uniunii și până la o lună de la intrarea pe teritoriul vamal al Uniunii sau până la sosirea la o destinație situată în afara teritoriului vamal al Uniunii, oricare dintre aceste evenimente survine mai întâi. Articolul 18e (1) Atunci când un container părăsește, la bordul unei nave, teritoriul vamal al Uniunii către o țară terță, prestatorii de servicii publici sau privați care fac obiectul obligației menționate la articolul 18c alineatul (1) raportează CSM referitoare la toate evenimentele care vor avea loc începând din momentul în care containerul a fost raportat ca fiind gol pe teritoriul vamal al Uniunii până în momentul în care containerul este raportat ca fiind gol în afara teritoriului vamal al Uniunii. (2) În cazurile în care CSM specifice necesare pentru identificarea situațiilor în care containerul este gol nu sunt deloc disponibile în înregistrările electronice ale prestatorului, prestatorul poate raporta CSM referitoare la evenimentele care au loc pe parcursul a cel puțin trei luni de la ieșirea de pe teritoriul vamal al Uniunii. Articolul 18f (1) Comisia este împuternicită să adopte acte delegate în conformitate cu articolul 43 prin care se stabilesc evenimentele legate de starea containerului pentru care trebuie raportate CSM în conformitate cu articolul 18c, a datelor minime care trebuie raportate în CSM și a frecvenței de raportare. (2) Comisia adoptă, prin intermediul unor acte de punere în aplicare, dispoziții cu privire la formatul datelor în CSM și la metoda transmiterii CSM , precum și la obligațiile care ar putea fi aplicabile containerelor care sunt aduse în Uniune ca urmare a devierilor . Actele de punere în aplicare respective se adoptă în conformitate cu procedura de examinare menționată la articolul 43a alineatul (2). [AM 29] (2a) În temeiul articolului 18a alineatul (1), Comisia stabilește, prin intermediul unui act de punere în aplicare, mijloacele prin care acordul privind prestatorii de servicii este obținut înainte de transferarea CSM către alte organizații sau organisme. [AM 30] (2b) Comisia este îndemnată să se consulte îndeaproape cu reprezentanții comerciali ai industriei transportului maritim de linie de containere privind elaborarea actelor delegate și de punere în aplicare menționate la prezentul articol. Aceștia pot fi invitați să participe la reuniunile comisiei relevante și în grupurile de experți, care urmează să fie utilizate pentru a elabora astfel de acte. [AM 31] Articolul 18 g (1) Comisia instituie și gestionează un repertoriu care conține datele privind importul, exportul și tranzitul mărfurilor, inclusiv tranzitul în interiorul unui stat membru, astfel cum se prevede în anexele 37 și 38 la Regulamentul (CEE) nr. 2454/93 al Comisiei (*4), și anume („repertoriul privind importul, exportul și tranzitul ”) . Statele membre procedează la autorizarea Comisiei de a efectua în mod sistematic multiplicarea datelor privind importul, exportul și tranzitul mărfurilor din surse operate de către Comisie în temeiul Regulamentului (CEE) nr. 2913/92 . Statele membre furnizează Comisiei , cât mai devreme posibil, datele cu privire la tranzitul de mărfuri într-un stat membru și la exportul direct . Informațiile furnizate despre persoane fizice și juridice se utilizează doar în sensul prezentului regulament . [AM 32] (2) Repertoriul se utilizează pentru a oferi asistență pentru prevenirea, cercetarea și urmărirea în justiție a operațiunilor care reprezintă sau care par să reprezinte încălcări ale legislației vamale și în scopul gestionării riscurilor, inclusiv pentru controalele vamale bazate pe risc, astfel cum sunt definite la articolul 4 punctele 25 și 26, și la articolul 13 alineatul (2) din Regulamentul (CEE) nr. 2913/92. (3) Repertoriul poate fi accesat numai de serviciile Comisiei și de autoritățile naționale menționate la articolul 29. În cadrul Comisiei și al autorităților naționale, numai analiștii desemnați au dreptul să prelucreze datele cu caracter personal din repertoriul menționat. Fără a aduce atingere Regulamentului (CE) nr. 45/2001, Sub rezerva acordului din partea statului membru furnizor, Comisia poate transfera datele selectate obținute în conformitate cu procedura menționată la alineatul (1) organizațiilor internaționale și/sau instituțiilor/agențiilor UE , printre care Organizația Mondială a Vămilor, Organizația Maritimă Internațională, Organizația Aviației Civile Internaționale, Asociația Internațională pentru Transport Aerian, precum și Europol, care contribuie la protecția intereselor financiare ale Uniunii și la aplicarea corectă a legislației vamale și cu care Comisia a încheiat un acord sau un memorandum de înțelegere pertinent. [AM 33] Datele sunt transferate în temeiul prezentului alineat numai pentru scopurile generale ale prezentului regulament, inclusiv protecția intereselor financiare ale Uniunii, și/sau pentru gestionarea riscurilor, astfel cum se prevede la articolul 4 punctele 25 și 26 și la articolul 13 alineatul (2) din Regulamentul (CEE) nr. 2913/92. Acordul sau memorandumul de înțelegere pe baza căruia se poate efectua transferul de date în temeiul prezentului alineat include, printre altele, principiile de protecție a datelor, cum ar fi posibilitatea ca persoanele vizate să își poată exercita drepturile de acces și de rectificare și să recurgă la căi de atac administrative și judiciare, precum și un mecanism de supraveghere independent pentru a asigura respectarea garanțiilor în materie de protecție a datelor. (3a) Comisia prezintă anual Parlamentului European și Consiliului rezultatele furnizate de repertoriul respectiv, în temeiul articolului 51a. [AM 34] (4) Regulamentul (CE) nr. 45/2001 se aplică prelucrării de către Comisie a datelor cu caracter personal în ceea ce privește datele incluse în acest repertoriu. [AM 35] Comisia este considerată operator de date în sensul articolului 2 litera (d) din Regulamentul (CE) nr. 45/2001. Repertoriul privind importul, exportul și tranzitul mărfurilor face obiectul unei verificări prealabile de către Autoritatea Europeană pentru Protecția Datelor, în conformitate cu articolul 27 din Regulamentul (CE) nr. 45/2001. [AM 36] Datele conținute în repertoriul privind importul, exportul și tranzitul mărfurilor sunt păstrate doar pe perioada necesară pentru realizarea scopului în care acestea au fost introduse și nu pot fi păstrate mai mult de zece ani. În cazul în care datele cu caracter personal sunt stocate pentru o perioadă care depășește cinci ani, Autoritatea Europeană pentru Protecția Datelor este informată cu privire la aceasta. (5) Repertoriul privind importul, exportul și tranzitul mărfurilor nu include categorii speciale de date în sensul articolului 10 alineatul (5) din Regulamentul (CE) nr. 45/2001. Comisia pune în aplicare măsuri tehnice și organizatorice corespunzătoare pentru a proteja datele cu caracter personal împotriva distrugerii accidentale sau ilegale, a pierderii accidentale sau a divulgării, a alterării și a accesării neautorizate sau a oricărei alte forme neautorizate de prelucrare. [AM 37] Articolul 18h (1) În urma unei solicitări adresate unui stat membru, astfel cum se prevede la alineatul (1a) de la prezentul articol și în conformitate cu articolul 14 din Regulamentul (CEE) nr. 2913/92, Comisia poate obține direct de la operatorii economici documente în sprijinul declarațiilor de import și de export tranzit și pentru care documentele justificative au fost generate sau colectate de operatorii economici, cu privire la investigațiile legate de punerea în aplicare a legislației vamale, astfel cum sunt definite la articolul 2 alineatul (1) din prezentul regulament, fie cu autorizarea explicită a unui stat membru, fie cu autorizarea tacită menționată la articolul 18h alineatul (1b) din prezentul regulament. Comisia informează toate statele membre care ar putea fi implicate într-o anchetă ulterioară a solicitării în paralel cu solicitarea făcută. Comisia trimite statului membru în care este stabilit operatorul economic o copie a solicitării în paralel cu solicitarea făcută. Comisia trimite copii ale răspunsului și ale documentelor justificative din partea operatorului economic către statul membru în care este stabilit operatorul economic în termen de o săptămână de la primirea unui răspuns. [AM 38] (1a) În urma unei cereri adresate de Comisie unui stat membru de a prezenta documente justificative în sprijinul unei declarații de import sau de tranzit, statul membru dispune, în conformitate cu articolul 14 din Regulamentul (CEE) nr. 2913/92, de trei săptămâni în care: — să răspundă la solicitare și să furnizeze documentația solicitată; — să informeze Comisia cu privire la faptul că statul membru a solicitat documentația din partea operatorului economic; — să solicite, din motive operaționale, un termen de încă două săptămâni pentru a îndeplini solicitarea; sau — să respingă solicitarea și să informeze Comisia că solicitarea nu poate fi îndeplinită printr-un proces de diligență, de exemplu din cauza neprezentării de către operatorul economic a informațiilor solicitate sau a deciziei de refuz luate de autoritatea judiciară a unui stat membru în conformitate cu articolul 3 din prezentul regulament. [AM 39] (1b) Dacă statul membru nu: — răspunde cu documentele solicitate; — notifică Comisiei că statul membru a solicitat documentele de la operatorul economic; — solicită, din motive operaționale, un termen de încă două săptămâni pentru a îndeplini solicitarea; sau — respinge cererea în termenul inițial de trei săptămâni, se consideră că și-a exprimat autorizarea tacită a Comisiei de a solicita documente justificative pentru o declarație de import sau tranzit direct de la operatorul economic. [AM 40] (2) Până la expirarea termenelor care impun operatorilor economici obligația de a păstra documentația relevantă, operatorii economici furnizează Comisiei, la cerere, în termen de trei săptămâni, informațiile menționate la alineatul (1). [AM 41] (*4) Regulamentul (CE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (JO L 253, 11.10.1993, p. 1).”"